безопасността.
 (43)
 На 2 април 2019 г. компетентните органи на Габон предоставиха доказателства на Комисията, че въздушните превозвачи Afric Aviation, Allegiance Air Tourist, Sky Gabon и Nouvelle Air Affaires Gabon вече не притежават валидно свидетелство за авиационен оператор (САО). Поради това тези превозвачи следва да бъдат заличени от списъка на въздушните превозвачи, на които е наложена оперативна забрана в границите на Съюза.
 (44)
 В съответствие с общите критерии, определени в приложението към Регламент (ЕО) No 2111/2005, Комисията счита, че списъкът на въздушните превозвачи, които са предмет на оперативна забрана в границите на Съюза, следва да се измени така, че въздушните превозвачи Afric Aviation, Allegiance Air Tourist и Sky Gabon да бъдат заличени от приложение А към Регламент (ЕО) No 474/2006, а въздушният превозвач Nouvelle Air Affaires Gabon да бъде заличен от приложение Б към Регламент (ЕО) No 474/2006.
 Въздушни превозвачи от Индонезия
 (45)
 През юни 2018 г. всички превозвачи от Индонезия бяха заличени от приложение А към Регламент (ЕО) No 474/2006, изменен с Регламент (ЕС) 2018/871 на Комисията (7). В интерес на по-нататъшното наблюдение на системата за надзор на безопасността на Индонезия Комисията и Генералната дирекция за гражданско въздухоплаване на Индонезия (ГДГВИ) продължиха консултациите в съответствие с член 3, параграф 2 от Регламент (ЕО) No 473/2006. В тази връзка с писмо от 28 февруари 2019 г. ГДГВИ представи допълнителна информация и актуализирани сведения за дейностите по надзор на безопасността за периода от септември 2018 г. до февруари 2019 г. Тази информация включва списък на въздушните превозвачи със свидетелства, издадени в Индонезия, регистрираните въздухоплавателни средства, дейностите по надзор на безопасността, мерките за принудително изпълнение, предприети от ГДГВИ, и актуализирана информация за плановете на дирекцията за коригиращи действия (ПКД) в резултат на посещението за оценка на място от страна на Съюза през март 2018 г. ГДГВИ предостави също актуализирана информация относно изпълнението на плана за действие за навигация, основаваща се на летателните характеристики (НОЛХ), и относно техническата помощ, предоставена на ГДГВИ.
 (46)
 С електронно писмо от 16 януари ГДГВИ информира за процеса на реорганизация в рамките на ГДГВИ, който тя извършва с цел да приведе своите процедури в съответствие със стандартите и препоръчителните практики на ИКАО. ГДГВИ също така уведомяваше редовно Комисията за сериозните инциденти с участието на индонезийски въздушни превозвачи.
 (47)
 Що се отнася до списъка на въздушните превозвачи, въздухоплавателните средства и надзорните дейности, ГДГВИ е издала едно ново САО/част-121 и едно ново САО/част-135. Що се отнася до предприетите принудителни мерки, ГДГВИ е спряла действието на едно САО/част-121, отнела е едно свидетелство за потвърждаване на валидност, спряла е действието на едно разрешително за пилот и е наложила три административни санкции на притежатели на САО/част-135. За решаване на проблемите, констатирани по време на посещението за оценка на място от страна на Съюза през март 2018 г., ГДГВИ е засилила надзора над медицинската част от издаването на лицензи и е спряла действието на лицензите на седем притежатели на лиценз за акредитирани медицински прегледи.
 (48)
 Съгласно препоръката за прилагането на НОЛХ, до края на 2019 г. Индонезия очаква да изпълни процедурите по НОЛХ в